als_Latn dik_Latn tur_Latn
Drejtorja e Përgjithshme e Doganave takohet me International Finance Corporation (IFC)
Sot, më datë 24.10.2013, zj. Spiropali, Drejtore e Përgjithshme e Doganave priti në një takim-prezantimi znj. Violane Konar-Leacy, Menaxhere e Projektit Rajonal për Logjistikën Tregtare dhe stafin mbështetës në Shqipëri.
IFC, anëtare e World Bank ka asistuar me projekte për lehtësimin e tregtisë në vazhdimësi dhe ka iniciuar “Marrëveshjen-kuadër ndërmjet Qeverisë së Shqipërisë dhe Qeverisë së Kosovës për bashkëpunimin në lehtësimin e tregtisë”.
Znj. Konar- Leacy i dha zj. Spiropali një ‘lajm të mirë’:
“Duke vlerësuar klimën e rënduar me biznesin dhe përpjekjet serioze të Qeverisë për t’i dhënë zgjidhje problematikave të mbartura, IFC merr përsipër të financojë 60% të Projektit për të përmirësuar sistemin tonë kompjuterik ‘ASYCUDA’ dhe harmonizuar atë me sistemin e Kosovës”.
Zj. Spiropali vlerësoi pa masë përpjekjet dhe besimin e IFC si dhe u angazhua për të kontaktuar me donatorë për realizimin e projektit.
Drejtorja e Përgjithshme e Doganave dhe IFC nënvizuan që koordinimi mes organizmave të ndryshëm, donatorëve dhe Administratës Doganore kërkon një hop cilësor dhe fleksibilitet.
Për këtë u ra dakord për takime periodike në nivel të lartë teknik.
als_Latn als_Latn als_Latn als_Latn als_Latn als_Latn als_Latn als_Latn